**Predmet: Poziv studentima za sudjelovanje u Erasmus+ BIP programu u Mannheimu**

Dragi studenti/ce,

pozivamo vas da nam **do srijede**, 22. listopada 2025., javite jeste li zainteresirani za sudjelovanje u Erasmus+ kratkoročnoj mobilnosti – Blended Intensive Programme (BIP) koji će se održati na **Sveučilištu u Mannheimu (Njemačka) u lipnju 2026. godine u trajanju od tjedan dana**.

📚 O programu

Ovaj interdisciplinarni ljetni tečaj organizira Sveučilište u Mannheim, a istražuje **hranu kao kulturni simbol, sredstvo definiranja identiteta i alat za održivu transformaciju**.

Program povezuje teorijski i praktični rad te potiče interdisciplinarni pristup istraživanju kod studenata različitih područja — kulturalnih studija, povijesti, jezika, medija, komunikologije, filozofije, sociologije, antropologije, politologije, dizajna i srodnih disciplina.

**📅 Trajanje programa:**

• Online faza: 2 pripremna dana (održat će se početkom lipnja 2026.)

• Kratkoročna mobilnost u Mannheimu: **15. – 19. lipnja 2026.**

📍 Mjesto održavanja: [**University of Mannheim, Njemačka**](https://www.uni-mannheim.de/en/) ([**ICS - International Cultural Studies**](https://www.phil.uni-mannheim.de/en/international/international-teaching/international-cultural-studies-ics/))

🎓 ECTS bodovi: **3 ECTS**

👥 Razina studija: preddiplomski i diplomski studenti

✅ Tijekom programa sudionici će:

• razvijati interdisciplinarne i istraživačke vještine

• odrađivati zadatke putem radionica, timskih i individualnih projekata i terenskim posjetima (proizvođačima hrane, migrantskim zajednicama i lokalnim inicijativama)

• istraživati povezanost hrane, kulture, identiteta i održivosti

📍 **Zašto ostvariti mobilnost u Mannheimu?**

Sveučilište u Mannheimu jedno je od vodećih njemačkih sveučilišta u području društvenih i humanističkih znanosti, s dugogodišnjim iskustvom u provedbi interdisciplinarnih Erasmus+ programa.

Smješten u srcu Europe, Mannheim nudi savršeno okruženje za istraživanje povezanosti hrane, kulture, identiteta i održivosti. Grad je središte raznolikosti, oblikovan desetljećima radne migracije i živopisnim multikulturalnim stanovništvom koje uključuje više od 170 nacionalnosti. Ta se raznolikost vidi – i može se okusiti – u bogatoj i dinamičnoj prehrambenoj kulturi Mannheima, koja služi kao živi laboratorij za pitanja pripadnosti, transformacije i svakodnevnog života.

💶 **Erasmus+ financijska potpora:**

Studenti koji budu odabrani za sudjelovanje mogu ostvariti financijsku potporu putem Erasmus+ programa koja iznosi:

79 € po danu za 5 dana + dan puta: 474 € + trošak puta minimalno 211 € + dodatak od 100 € za studente s manje mogućnosti

💰 **UKUPNO:** od 685 € - 785 € ili više u slučaju „zelenog“ putovanja (vlak, bus, bicikl, carpooling).

🔗 **Zainteresirani?**

Molimo Vas da do srijede do **22. listopada 2025.** potvrdite svoj interes slanjem kratkog e-maila na adresu:

📧 [**dbirt@unizd.hr**](dbirt%40unizd.hr)

Više informacija o Erasmus+ financijskoj potpori za kratkoročnu mobilnost dostupno je na:

🌍 [**https://international.unizd.hr/erasmus-natjecaji-za-studente/natjecaj-za-erasmus-kratkorocnu-studentsku-mobilnost-1**](https://international.unizd.hr/erasmus-natjecaji-za-studente/natjecaj-za-erasmus-kratkorocnu-studentsku-mobilnost-1)

❗ Prijava za financijsku potporu najmanje 45 dana prije odlaska ❗

📧 Viktorija Vegar Košuta | [**short.mobility@unizd.hr**](short.mobility%40unizd.hr)

📞 Tel.: **0038523200611**

Srdačan pozdrav,